ระเบียบการท่าเรือแห่งประเทศไทยว่าด้วยการขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพพ.ศ. ๒๕๕๒[๑] เพื่อให้การออกบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพเป็นไปด้วยความเรียบร้อยเกิดความคล่องตัวและมีประสิทธิภาพในการบริหารจัดการ อาศัยอำนาจตามความในมาตรา ๓๒(๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔จึงให้วางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ พ.ศ.๒๕๕๒ข้อ ๒ ให้ใช้ระเบียบนี้ตั้งแต่วันที่ ๑๖ มีนาคม๒๕๕๒ เป็นต้นไปข้อ ๓ นับแต่วันที่ใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทยว่าด้วยการประกอบการขนส่งของและภาชนะขนส่งขาเข้าออกจากท่าเรือกรุงเทพ พ.ศ. ๒๕๕๑๓.๒ระเบียบ คำสั่ง หรือประกาศใดอื่นที่ขัดหรือแย้งกับระเบียบนี้ข้อ ๔ ให้นำบรรดากฎหมายอื่นใดที่เกี่ยวข้องกับระเบียบนี้มาบังคับใช้โดยอนุโลมข้อ ๕ ในระเบียบนี้กทท. หมายความว่า การท่าเรือแห่งประเทศไทยทกท. หมายความว่า ท่าเรือกรุงเทพผู้ประกอบการ หมายความว่า ผู้ประกอบการขนส่งสินค้าและตู้สินค้าสินค้า หมายความว่า สัตว์ พืชหรือสิ่งของทุกชนิดที่แลกเปลี่ยนซื้อ ขาย ให้ หรือถือกรรมสิทธิ์ได้ตามกฎหมายและให้หมายรวมถึงของใช้ส่วนตัวของบุคคลหรือนิติบุคคลที่นำเข้าตู้สินค้า หมายความว่าภาชนะที่ใช้บรรจุสินค้านำเข้าหรือส่งออก เพื่อความสะดวกหรือเพื่อความปลอดภัยในการขนส่งซึ่งมีคุณสมบัติตามมาตรฐานขององค์การมาตรฐานระหว่างประเทศ (INTERNATIONAL ORGANIZATION FOR STANDARDIZATION : ISO)ข้อ ๖ ให้ผู้อำนวยการท่าเรือกรุงเทพรักษาการให้เป็นไปตามระเบียบนี้ และมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดในกรณีมีปัญหาเกี่ยวกับการดำเนินการตามระเบียบนี้และให้ถือเป็นที่สุดก่อนรายงานให้ผู้อำนวยการการท่าเรือแห่งประเทศไทยทราบหมวด ๑ประเภทของผู้ประกอบการ ข้อ ๗ ผู้ประกอบการ มี ๖ ประเภท ได้แก่๗.๑บุคคลธรรมดา๗.๒ห้างหุ้นส่วนสามัญ๗.๓ห้างหุ้นส่วนสามัญที่จดทะเบียน หรือห้างหุ้นส่วนจำกัด๗.๔บริษัทจำกัด หรือบริษัทมหาชนจำกัด๗.๕สหกรณ์๗.๖องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นข้อ ๘ บุคคลธรรมดา หรือนิติบุคคล ได้แก่๘.๑เจ้าของสินค้า๘.๒ผู้นำเข้า๘.๓เจ้าของตู้สินค้า หรือตัวแทนเฉพาะการขนส่งตู้สินค้าเปล่า๘.๔ผู้ประกอบการโรงพักสินค้าเพื่อตรวจปล่อยของขาเข้าและบรรจุของขาออกที่ขนส่งโดยระบบคอนเทนเนอร์นอกเขตทำเนียบท่าเรือ(รพท.)๘.๕ผู้ประกอบการคลังสินค้าทัณฑ์บน สำหรับเก็บวัตถุดิบพื้นฐานในการผลิต (คสว.)หมวด ๒คุณสมบัติของผู้ประกอบการ ข้อ ๙ ผู้ประกอบการต้องมีคุณสมบัติดังต่อไปนี้๙.๑บุคคลธรรมดา๙.๑.๑ต้องมีสัญชาติไทย๙.๑.๒สำเนาใบทะเบียนภาษีมูลค่าเพิ่มของกรมสรรพากร (ภพ. ๒๐) (ถ้ามี)๙.๑.๓สำเนาทะเบียนพาณิชย์ หรือใบทะเบียนการค้า (ถ้ามี)๙.๒นิติบุคคลตามข้อ ๗.๒ ข้อ ๗.๓ และข้อ ๗.๔ต้องเป็นนิติบุคคลที่จดทะเบียนตามกฎหมายไทยหรือเป็นองค์การของรัฐบาลตามกฎหมายว่าด้วยการจัดตั้งองค์การรัฐบาลหรือตามกฎหมายว่าด้วยการนั้น และ๙.๒.๑ในกรณีที่เป็นห้างหุ้นส่วนสามัญจดทะเบียน ผู้เป็นหุ้นส่วนทั้งหมดต้องมีสัญชาติไทย๙.๒.๒ในกรณีที่เป็นห้างหุ้นส่วนจำกัดผู้เป็นหุ้นส่วนจำพวกไม่จำกัดความรับผิดชอบทั้งหมดต้องมีสัญชาติไทยและทุนของห้างหุ้นส่วนจำกัดนั้นไม่น้อยกว่าร้อยละห้าสิบเอ็ดต้องเป็นของผู้เป็นหุ้นส่วนซึ่งเป็นบุคคลธรรมดาและมีสัญชาติไทย๙.๒.๓ในกรณีที่เป็นบริษัทจำกัด กรรมการบริษัทจำนวนไม่น้อยกว่ากึ่งหนึ่งต้องมีสัญชาติไทยและทุนของบริษัทจำกัดนั้นไม่น้อยกว่าร้อยละห้าสิบเอ็ดต้องเป็นของผู้ถือหุ้นซึ่งเป็นบุคคลธรรมดาและมีสัญชาติไทยหรือต้องเป็นของห้างหุ้นส่วนสามัญจดทะเบียน ห้างหุ้นส่วนจำกัดหรือ บริษัทจำกัดหรือต้องเป็นของกระทรวง ทบวง กรม กรุงเทพมหานคร องค์การบริหารส่วนจังหวัด เทศบาลสุขาภิบาล เมืองพัทยา รัฐวิสาหกิจตามกฎหมายว่าด้วยวิธีงบประมาณหรือองค์การของรัฐตามกฎหมายว่าด้วยการจัดตั้งองค์การของรัฐบาลหรือกฎหมายว่าด้วยการนั้น ๆ และบริษัทจำกัดนั้นต้องไม่มีข้อบังคับอนุญาตให้มีการออกหุ้นชนิดออกให้แก่ผู้ถือ๙.๒.๔ในกรณีที่เป็นบริษัทมหาชนจำกัดกรรมการบริษัทจำนวนไม่น้อยกว่ากึ่งหนึ่งต้องมีสัญชาติไทยและทุนของบริษัทมหาชนจำกัดนั้นไม่น้อยกว่าร้อยละห้าสิบของจำนวนหุ้นที่จำหน่ายได้ทั้งหมดต้องเป็นของผู้ถือหุ้นซึ่งเป็นบุคคลธรรมดาและมีสัญชาติไทยในกรณีที่ผู้ถือหุ้นบริษัทจำกัดหรือบริษัทมหาชนจำกัดเป็นห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัดหรือบริษัทมหาชนจำกัด ผู้ถือหุ้นดังกล่าวจะต้องมีลักษณะตามข้อ ๙.๒.๑ หรือข้อ ๙.๒.๒หรือข้อ ๙.๒.๓ หรือข้อ ๙.๒.๔ แล้วแต่กรณีข้อ ๑๐ ผู้ประกอบการต้องนำรถที่จดทะเบียนว่าเป็นรถยนต์บรรทุกเข้ามาขนส่งสินค้าหรือตู้สินค้าในทกท. เท่านั้นข้อ ๑๑ ผู้ประกอบการต้องทำประกันภัยรถยนต์บรรทุกทุกคันที่ยื่นขอบัตรอนุญาตฯหมวด ๓การยื่นขอบัตรอนุญาต ข้อ ๑๒ ให้ผู้ประกอบการตามหมวด ๒ยื่นแบบขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพตามแบบแนบท้ายระเบียบนี้ ที่กองรักษาความปลอดภัยฝ่ายบริการท่าและเครื่องมือทุ่นแรง ท่าเรือกรุงเทพ พร้อมเอกสารที่ผู้มีอำนาจลงนามรับรองสำเนาถูกต้องดังนี้๑๒.๑บุคคลธรรมดา๑๒.๑.๑สำเนาบัตรประจำตัวประชาชน๑๒.๑.๒สำเนาทะเบียนบ้าน๑๒.๑.๓หนังสือแสดงการจดทะเบียนรถ หรือคู่มือจดทะเบียนรถต้นฉบับและสำเนา จำนวน ๒ ชุดในกรณีรถยนต์บรรทุกที่อยู่ในระหว่างการเช่าซื้อให้บริษัทที่ให้เช่าซื้อออกหนังสือรับรองพร้อมประทับตราบริษัทและกรณีที่ผู้ประกอบการไม่มีกรรมสิทธิ์ในรถยนต์บรรทุกที่จะนำมาประกอบการต้องแสดงหลักฐานอย่างชัดเจนในการมีสิทธิครอบครองรถยนต์บรรทุกนั้น๑๒.๑.๔สำเนาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕๑๒.๑.๕สำเนากรมธรรม์ประกันภัยประเภทรถยนต์บรรทุก๑๒.๑.๖อื่น ๆ (ถ้ามี)๑๒.๒ห้างหุ้นส่วนสามัญ๑๒.๒.๑สำเนาบัตรประจำตัวประชาชนของผู้เป็นหุ้นส่วนทุกคน๑๒.๒.๒สำเนาทะเบียนบ้านของผู้เป็นหุ้นส่วนทุกคน๑๒.๒.๓หนังสือแสดงการจดทะเบียนรถ หรือคู่มือจดทะเบียนรถต้นฉบับและสำเนา จำนวน ๒ ชุดในกรณีรถยนต์บรรทุกที่อยู่ในระหว่างการเช่าซื้อให้บริษัทที่ให้เช่าซื้อออกหนังสือรับรองพร้อมประทับตราบริษัทและกรณีที่ผู้ประกอบการไม่มีกรรมสิทธิ์ในรถยนต์บรรทุกที่จะนำมาประกอบการต้องแสดงหลักฐานอย่างชัดเจนในการมีสิทธิครอบครองรถยนต์บรรทุกนั้น๑๒.๒.๔สำเนาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕๑๒.๒.๕สำเนากรมธรรม์ประกันภัยประเภทรถยนต์บรรทุก๑๒.๒.๖สำเนาใบทะเบียนพาณิชย์และใบทะเบียนการค้า (ถ้ามี)๑๒.๒.๗สำเนาใบทะเบียนภาษีมูลค่าเพิ่มของกรมสรรพากร (ภพ. ๒๐) (ถ้ามี)๑๒.๒.๘หนังสือรับรองตัวอย่างรายมือชื่อกรรมการผู้มีอำนาจลงนามในนามของผู้ประกอบการ จำนวน๑ ชุด (๓ รายชื่อ)๑๒.๒.๙อื่น ๆ (ถ้ามี)๑๒.๓ห้างหุ้นส่วนสามัญจดทะเบียน หรือห้างหุ้นส่วนจำกัด๑๒.๓.๑สำเนาบัตรประจำตัวประชาชนของผู้จัดการ๑๒.๓.๒สำเนาทะเบียนบ้านของหุ้นส่วนผู้จัดการ๑๒.๓.๓สำเนาหนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัด๑๒.๓.๔หนังสือแสดงการจดทะเบียนรถ หรือคู่มือจดทะเบียนรถต้นฉบับและสำเนา จำนวน ๒ ชุดในกรณีรถยนต์บรรทุกที่อยู่ในระหว่างการเช่าซื้อให้บริษัทที่ให้เช่าซื้อออกหนังสือรับรองพร้อมประทับตราบริษัทและกรณีที่ผู้ประกอบการไม่มีกรรมสิทธิ์ในรถยนต์บรรทุกที่จะนำมาประกอบการต้องแสดงหลักฐานอย่างชัดเจนในการมีสิทธิครอบครองรถยนต์บรรทุกนั้น๑๒.๓.๕สำเนาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕๑๒.๓.๖สำเนากรมธรรม์ประกันภัยประเภทรถยนต์บรรทุก๑๒.๓.๗ สำเนาใบทะเบียนภาษีมูลค่าเพิ่มของกรมสรรพากร (ภพ. ๒๐)(ถ้ามี)๑๒.๓.๘หนังสือรับรองตัวอย่างรายมือชื่อกรรมการผู้มีอำนาจลงนามในนามของผู้ประกอบการ จำนวน๑ ชุด (๓ รายชื่อ)๑๒.๓.๙อื่น ๆ (ถ้ามี)๑๒.๔บริษัทจำกัด หรือบริษัทมหาชนจำกัด๑๒.๔.๑สำเนาบัตรประจำตัวประชาชนของกรรมการผู้จัดการ๑๒.๔.๒สำเนาทะเบียนบ้านของกรรมการผู้จัดการ๑๒.๔.๓สำเนาหนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัดที่ออกให้ไม่เกิน ๖ เดือน๑๒.๔.๔สำเนาหนังสือบริคณห์สนธิและข้อบังคับและวัตถุที่ประสงค์ของบริษัท๑๒.๔.๕หนังสือแสดงการจดทะเบียนรถ หรือคู่มือจดทะเบียนรถต้นฉบับและสำเนา จำนวน ๒ ชุดในกรณีรถยนต์บรรทุกที่อยู่ในระหว่างการเช่าซื้อให้บริษัทที่ให้เช่าซื้อออกหนังสือรับรองพร้อมประทับตราบริษัทและกรณีที่ผู้ประกอบการไม่มีกรรมสิทธิ์ในรถยนต์บรรทุกที่จะนำมาประกอบการต้องแสดงหลักฐานอย่างชัดเจนในการมีสิทธิครอบครองรถยนต์บรรทุกนั้น๑๒.๔.๖สำเนาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕๑๒.๔.๗สำเนากรมธรรม์ประกันภัยประเภทรถยนต์บรรทุก๑๒.๔.๘หนังสือรับรองตัวอย่างรายมือชื่อกรรมการผู้มีอำนาจลงนามในนามของผู้ประกอบการ จำนวน๑ ชุด (๓ รายชื่อ)๑๒.๔.๙ตัวอย่างรอยตราประทับของผู้ยื่นคำขอจำนวน ๒ ตรา (ถ้ามี)๑๒.๔.๑๐อื่น ๆ (ถ้ามี)๑๒.๕สหกรณ์๑๒.๕.๑สำเนาใบสำคัญรับจดทะเบียนสหกรณ์๑๒.๕.๒สำเนาบัญชีรายชื่อสมาชิกของสหกรณ์ฉบับที่นายทะเบียนสหกรณ์รับรอง๑๒.๕.๓สำเนาข้อบังคับของสหกรณ์๑๒.๕.๔สำเนาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕๑๒.๕.๕สำเนากรมธรรม์ประกันภัยประเภทรถยนต์บรรทุก๑๒.๕.๖สำเนาใบทะเบียนภาษีมูลค่าเพิ่มของกรมสรรพากร (ภพ. ๒๐) (ถ้ามี)๑๒.๕.๗อื่น ๆ (ถ้ามี)๑๒.๖หน่วยงานของรัฐ๑๒.๖.๑หลักฐานการจัดตั้งหน่วยงาน เช่น พระราชบัญญัติ พระราชกฤษฎีกา ฯลฯพร้อมหนังสือมอบอำนาจจากหน่วยงานของรัฐ๑๒.๖.๒หนังสือแสดงการจดทะเบียนรถ หรือคู่มือจดทะเบียนรถต้นฉบับและสำเนา จำนวน ๒ ชุดในกรณีรถยนต์บรรทุกที่อยู่ในระหว่างการเช่าซื้อให้บริษัทที่ให้เช่าซื้อออกหนังสือรับรองพร้อมประทับตราบริษัท และกรณีที่ผู้ประกอบการไม่มีกรรมสิทธิ์ในรถยนต์บรรทุกที่จะนำมาประกอบการต้องแสดงหลักฐานอย่างชัดเจนในการมีสิทธิครอบครองรถยนต์บรรทุกนั้น๑๒.๖.๓สำเนาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕๑๒.๖.๔สำเนากรมธรรม์ประกันภัยประเภทรถยนต์บรรทุก๑๒.๖.๕สำเนาใบทะเบียนภาษีมูลค่าเพิ่มของกรมสรรพากร (ภพ. ๒๐) (ถ้ามี)๑๒.๖.๖อื่น ๆ (ถ้ามี)ข้อ ๑๓ การยื่นแบบขออนุญาตขนส่งสินค้าและตู้สินค้าขาเข้าออกจากท่าเรือกรุงเทพเป็นกรณีพิเศษตามแบบแนบท้ายระเบียบนี้ ให้ติดต่อหัวหน้าหน่วยงานในสังกัดกองปฏิบัติการสินค้า ๑ -๓ กองคลังสินค้า หรือกองท่าบริการตู้สินค้า ๑ - ๒ เพื่อขออนุญาตฯ ได้แก่กรณีส่วนราชการหน่วยงานที่ได้รับเอกสิทธิทางการทูต หรือองค์กรระหว่างประเทศประสงค์จะนำรถยนต์เข้ามาในท่าเรือกรุงเทพ เพื่อทำการขนส่งสินค้าและตู้สินค้าหมวด ๔ค่าธรรมเนียมบัตรอนุญาตรถยนต์บรรทุก ข้อ ๑๔ ผู้ประกอบการที่ได้รับบัตรอนุญาตฯต้องเสียค่าธรรมเนียมบัตรดังนี้๑๔.๑ประเภทรายปี๑๔.๑.๑ผู้ประกอบการขนส่งสินค้า หรือตู้สินค้าของบริษัทตนเองรถยนต์บรรทุก ๔- ๖ ล้อ คันละ ๓๐๐ บาทรถยนต์บรรทุก ๘- ๑๐ ล้อ คันละ ๔๐๐ บาทรถยนต์บรรทุกเกินกว่า๑๐ ล้อ คันละ ๕๐๐ บาทรถยนต์ลากพ่วง ชุดละ ๘๐๐ บาท๑๔.๑.๒ผู้ประกอบการรับจ้างขนส่งสินค้า หรือตู้สินค้าทั่วไปรถยนต์บรรทุก ๔- ๖ ล้อ คันละ ๖๐๐ บาทรถยนต์บรรทุก ๘- ๑๐ ล้อ คันละ ๘๐๐ บาทรถยนต์บรรทุกเกินกว่า๑๐ ล้อ คันละ ๑,๐๐๐ บาทรถยนต์ลากพ่วง ชุดละ ๑,๒๐๐ บาท๑๔.๒ประเภทรายเที่ยวผู้ประกอบการขนส่งตามข้อ๑๔.๑ หากไม่ประสงค์ขอทำบัตรอนุญาตฯ ประเภทรายปีจะต้องยื่นแบบการขนส่งสินค้าและตู้สินค้าขาเข้าออกจากท่าเรือกรุงเทพเป็นรายเที่ยวตามแบบแนบท้ายระเบียบนี้ และต้องเสียเงินค่าธรรมเนียมตามอัตราดังต่อไปนี้เรียกเก็บเป็นรายเที่ยวรถยนต์บรรทุก ๔- ๖ ล้อ คันละ ๔๐๐ บาทรถยนต์บรรทุก ๘- ๑๐ ล้อ คันละ ๕๐๐ บาทรถยนต์บรรทุกเกินกว่า๑๐ ล้อ คันละ ๖๐๐ บาทรถยนต์ลากพ่วง ชุดละ ๗๐๐ บาททั้งนี้ให้ยื่นแบบการขนส่งสินค้าและตู้สินค้าขาเข้าออกจากท่าเรือกรุงเทพ เป็นรายเที่ยวที่กองรักษาความปลอดภัยบัตรอนุญาตฯตามข้อ ๑๔.๑ มีอายุตั้งแต่วันที่ ๑ มกราคม ถึงวันที่ ๓๑ ธันวาคม ของทุกปี ในกรณีขอทำบัตรตั้งแต่วันที่๑ กรกฎาคม ให้เสียค่าธรรมเนียมในการทำบัตรอนุญาตฯ ดังกล่าวครึ่งหนึ่งของอัตราปกติอนึ่งรถยนต์ที่เจ้าของนำมาขนของใช้ส่วนตัวของตนเองได้รับการยกเว้นการเรียกเก็บค่าธรรมเนียมตามระเบียบนี้ข้อ ๑๕ รถยนต์บรรทุกสินค้าข้ามแดนรถยนต์ที่มารับสินค้าขาออกที่ขอรับอนุญาตตรวจรับกลับคืน(ซึ่งยังไม่มีบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ)ให้เรียกเก็บค่าธรรมเนียมเป็นกรณีพิเศษ ตามอัตราที่กำหนดดังนี้เรียกเก็บเป็นกรณีพิเศษ/เที่ยวรถยนต์บรรทุก ๔- ๖ ล้อ คันละ ๑๕๐ บาทรถยนต์บรรทุก ๘- ๑๐ ล้อ คันละ ๒๐๐ บาทรถยนต์บรรทุกเกินกว่า๑๐ ล้อ คันละ ๒๕๐ บาทรถยนต์ลากพ่วง ชุดละ ๔๐๐ บาททั้งนี้ให้ยื่นแบบขออนุญาตการขนส่งสินค้าและตู้สินค้าขาเข้าออกจากท่าเรือกรุงเทพเป็นกรณีพิเศษที่หน่วยงานในสังกัดกองปฏิบัติการสินค้า๑ - ๓ กองคลังสินค้า กองท่าบริการตู้สินค้า ๑ - ๒อนึ่งรถยนต์บรรทุกตามข้อ ๑๔.๒ และข้อ ๑๕ ไม่ต้องวางหลักประกันตามหมวด ๕ ของระเบียบนี้หมวด ๕การประกันความเสียหาย ข้อ ๑๖ ผู้ประกอบการที่ได้รับอนุญาตต้องนำหลักประกันความเสียหายมอบให้กทท. ภายใน ๓๐ วัน นับตั้งแต่วันที่ได้รับหนังสือแจ้งจาก กทท.โดยหลักประกันความเสียหายมีระยะเวลา ๑ ปี รายละเอียดของการประกันความเสียหายเป็นไปตามแบบที่กทท. กำหนดข้อ ๑๗ ผู้ประกอบการที่ได้รับอนุญาตต้องนำหลักประกันความเสียหายมามอบให้กทท. ในวันที่มารับบัตรอนุญาตฯ ในอัตรา ๑๐,๐๐๐ บาท(หนึ่งหมื่นบาทถ้วน) ต่อคันข้อ ๑๘ ให้ผู้ประกอบการที่ได้รับอนุญาตใช้หลักประกันความเสียหายอย่างใดอย่างหนึ่งดังต่อไปนี้๑๘.๑เงินสด๑๘.๒หนังสือสัญญาค้ำประกันของธนาคารในประเทศที่เชื่อถือได้ ตามแบบที่ กทท. กำหนดหมวด ๖เบ็ดเตล็ด ข้อ ๑๙ ผู้ประกอบการที่ได้รับอนุญาตจะต้องปฏิบัติตามข้อบังคับระเบียบ คำสั่ง และประกาศของ กทท. อย่างเคร่งครัด รวมทั้งต้องปฏิบัติดังต่อไปนี้๑๙.๑บรรทุกและขนส่งสินค้า หรือตู้สินค้าขาเข้าที่ได้รับอนุญาตเท่านั้น๑๙.๒ยินยอมและอำนวยความสะดวกให้พนักงาน กทท. หรือผู้ที่ได้รับมอบอำนาจจาก กทท.ตรวจสอบเพื่อให้เป็นไปตามระเบียบนี้และเมื่อมีการทักท้วงต้องปฏิบัติตามอย่างเคร่งครัดข้อ ๒๐ ผู้ขับขี่รถยนต์บรรทุกของผู้ประกอบการที่ได้รับอนุญาตต้องปฏิบัติดังนี้๒๐.๑ห้ามล้างรถ๒๐.๒ห้ามเปลี่ยนถ่ายน้ำมันหล่อลื่น หรือน้ำมันเชื้อเพลิง ยกเว้นได้รับอนุญาตจาก กทท.๒๐.๓ห้ามดำเนินการซ่อมทำรถ หรือเครื่องยนต์๒๐.๔ห้ามนอนหลับภายในรถขณะจอดรถโดยไม่ดับเครื่องยนต์๒๐.๕นำรถจอด ณ จุดพักรถ ที่ ทกท. กำหนดหลังเวลา ๑๘.๐๐ น.หมวด ๗บทกำหนดโทษ ข้อ ๒๑ ผู้ประกอบการที่ได้รับอนุญาตต้องจัดหาผู้ขับขี่รถยนต์บรรทุกคนใหม่ในกรณีที่ผู้ขับขี่รถยนต์บรรทุกของผู้ประกอบการที่ได้รับอนุญาตกระทำการ ดังต่อไปนี้๒๑.๑เสพสุรา หรือของมึนเมา หรือใช้สารเสพติด๒๑.๒ฝ่าฝืน หรือหลีกเลี่ยง ข้อบังคับ ระเบียบ คำสั่ง หรือประกาศของ กทท.๒๑.๓ไม่ปฏิบัติตามคำสั่งของผู้ที่ได้รับมอบอำนาจจาก กทท.ทั้งนี้ หากปรากฏว่าได้มีการฝ่าฝืน หรือหลีกเลี่ยงอีก กทท.อาจจะพิจารณาตัดสิทธิมิให้รถยนต์บรรทุกคันดังกล่าวเข้ามาทำการบรรทุกและขนส่งสินค้าหรือตู้สินค้า ก็ได้ข้อ ๒๒ ผู้ประกอบการที่ได้รับอนุญาตจะต้องรับผิดชอบในความเสียหายที่อาจจะเกิดขึ้นจากการดำเนินการของผู้แทนหรือผู้ขับขี่รถยนต์บรรทุกขนส่งสินค้าตามที่ กทท. พิจารณาข้อ ๒๓ ผู้ประกอบการรายใดฝ่าฝืนข้อบังคับ ระเบียบคำสั่ง หรือประกาศของ กทท. รวมถึงกฎหมายอื่น ๆ ที่เกี่ยวข้อง กทท.จะยกเลิกบัตรอนุญาตของรถยนต์บรรทุกคันดังกล่าวทันทีและดำเนินการตามกฎหมายโดยทันทีรวมทั้งอาจจะไม่อนุญาตให้เข้ามาประกอบการประกาศณ วันที่ ๑๖ กุมภาพันธ์ พ.ศ. ๒๕๕๒สุนิดา สกุลรัตนะกรรมการการท่าเรือฯรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑.แบบขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ (กรณีบุคคลธรรมดา)(ทกท.๐๐.๐๒/๑.๐๐)๒.เอกสารประกอบการขอบัตรอนุญาตฯ (กรณีบุคคลธรรมดา)๓.แบบขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ (กรณีนิติบุคคล)(ทกท.๐๐.๐๒/๒.๐๐)๔.เอกสารประกอบการยื่นขอบัตรอนุญาตฯ (กรณีห้างหุ้นส่วนสามัญ/ห้างหุ้นส่วนจำกัด/บริษัท)๕.แบบขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ (กรณีสหกรณ์) (ทกท.๐๐.๐๒/๓.๐๐)๖.เอกสารประกอบการขอบัตรอนุญาตฯ (กรณีสหกรณ์)๗.แบบขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ (กรณีหน่วยงานของรัฐ)(ทกท.๐๐.๐๒/๔.๐๐)๘.เอกสารประกอบการขอบัตรอนุญาตฯ (กรณีหน่วยงานของรัฐ)๙.แบบขออนุญาตขนส่งสินค้าและตู้สินค้าขาเข้าออกจากท่าเรือกรุงเทพ เป็นกรณีพิเศษ (ทกท.๐๐.๐๒/๕.๐๐)๑๐.แบบขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ เป็นรายเที่ยว (ทกท.๐๐.๐๒/๖.๐๐)(ดูข้อมูลจากภาพกฎหมาย)ปริยานุช/ผู้จัดทำ๒ เมษายน ๒๕๕๒ปิยะธิดา/ปรับปรุง๑๗ พฤศจิกายน๒๕๖๐[๑]ราชกิจจานุเบกษา เล่ม ๑๒๖/ตอนพิเศษ ๔๖ ง/หน้า ๙/๒๗ มีนาคม ๒๕๕๒